 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሪጣንያ ስደተኛታት ንምግታእ ኣበርቲዓ ትሰርሕ ኣላ 4 ጥሪ 2019 ምንጪ ስእሊ, Reuters ኣብዚ እዋን እዚ ዳርጋ ኩለን ሃገራት ሕብረት ኤውሮጳ ንዋሕዚ ስደተኛታት ንምግታእ ዓቕምታተን ኣወሃሂደን ብዝከኣለን ዓቕሚ ይሰርሓ ኣለዋ ምኒስተር ውሽጣዊ ጉዳያት ዓባይ ብሪጣንያ ሳጂድ ጃቢድ ብሪጣንያ ስደተኛታት ኣይትጸውርን እያ ምባሉ እውን ይንገር ምኒስተር ውሽጣዊ ጉዳያት ዓባይ ብሪጣንያን ሳጂድ ጃቢድ ካብ ፈረንሳ ናብ ዓዲ እንግሊዝ ክሰግሩ ንዝፍትኑ ስደተኛታት ንምግታእ ንዝካየድ ዘሎ ንጥፈታት ንምዕዛብ ንዶቨር በጺሑ ድሕሪ ደጊም ዓባይ ብሪጣንያ ካብ ፈረንሳ ንዝሰግራ ዝኾነ ስደተኛ ከምዘይትጻወር ሓቢሩ ካብቲ መግለጺ ዝተበገሱ ኤርትራውያን ምሁራት እቲ መልእኽቲ ነቶም ህይወቶም ኣብ ሓደጋ ብምእታው ኣብ ናይ ጽዕነት መካይን ተሓቢኦም ካብ ካለይ ናብ ዓባይ ብሪጣንያ ክኣትዉ ንዝፍትኑ ኤርትራውያንን ኢትዮጵያውያንን ዝርከቡዎም ስደተኛታት ምዃኑ እውን ብምሕባር ሰባት ብህይወቶም ንኽይጣልዑ ኣዘኻኺሮም ኣብዚ ቀዝሕን ዛሕልን ዘለዎ ቆራሪ ወቕቲ ብዙሓት ኤርትራውያን ዝርከቡዎም ስደተኛታት ካብ ፈረንሳ ብመገዲ ካለይ ናብ ዓባይ ብሪጣንያ ክሰግሩ ዝፈትኑ ምህላዎም ይፍለጥ ኣብ ዝሓለፈ ሰለስተ ኣዋርሕ ኣስታት 101 ቖልዓ ሰበይቲ ዝርከቡዎም ስደተኛታት ብ10 ፕላስቲክ ጀላቡ 21 ማይል ንዝርሕቀቱ ኢንግሊዝ ቻነል ሰጊሮም ናብ ዓባይ ብሪጣንያ ክኣትዉ ከምዝፈተኑ ምኒስተር ውሽጣዊ ጉዳያት ንባይቶ ሃገሩ ሓቢሩ ንሱ ሓደጋ ቅድሚ ምስዓቡ ካብተን ኣብ ባሕሪ ሜዲተራንያን ኣብ ምድሓን ህይወት ተዋፊረን ዘለዋ መራክብ ናብ ኢንግሊዝ ቻነል ክስሕበን ሓሳብ ከምዘለዎ ሓቢሩ ነይሩ ኣብ እዋን ልደተ ክርስቶስ ተኸተልቲ ጎሮጎርያን ዓውደ ኣዋርሕ ሽዱሽተ ኢራናውያን ብፕላስቲክ ጃልቫ ናብ ዓዲ ኢንግሊዝ ምስ ኣተው ብዛዕባ እቲ ኩነታት ዝተሻቐለ እቲ ምኒስተር ዕረፍቱ ኣቋሪጹ ስለዝተመልሰ ኣዘራራቢ ዛዕባ ኮይኑ ቀንዩ ነይሩ ዝበዝሐ ህዝቢ ዓባይ ብሪጣንያ ስደተኛታት በዚሖሙና ብምባል ካብ ሕብረት ኤውሮጳ ንኪወጽእ ስለዘድመጸ እዚ ሕጂ ብኸቢድ ዋጋ ዝግበር ዘሎ ፍትሕ-ብረግዚት ዝኾነ ይኹን ስደተኛ ክርእን ክቕበልን ጽሮት የብሉን እቲ ንዶቨር ዝበጽሐ ሚኒስተር ጉዳያት ወጻኢ ብሪጣንያ ሳጂድ ጃቢድ ዝኾነ ሓታት ዑቕባ እንተደኣ ሓቀኛ ደላይ ዑቕባ ኮይኑ ስለምንታይ ኣብታ መጀመርታ እግሩ ዝረገጸላ ውሕስቲ ሃገር ዑቕባ ዘይሓትት? 